વેબસાઈટના માધ્યમે ચાલી રહેલી સાહિત્યની આ સરવાણીને દસ વર્ષ પૂર્ણ થઈને અગિયારમું વર્ષ શરૂ થઈ રહ્યું છે ત્યારે એક વર્ષથી રીડગુજરાતીના માધ્યમે વાચકોની આકાંક્ષાઓને પામવાની અને પહોંચવાની આ સફર આનંદદાયક રહી છે. અનેક મિત્રોનો સતત અને સહજ સહકાર મળતો રહ્યો છે, અનેક મદદકર્તાઓએ હાથ આપ્યો છે અને સહ્રદય મિત્રોએ પણ સહાયતા કરી છે, એ સર્વેનો હ્રદયપૂર્વક આભાર માનવાની આ તક છે. મનનીય, ચિંતનસભર સાહિત્યની આ સરવાણી આમ જ સતત વહેતી રાખવાની ક્ષમતા અને સમય ઈશ્વર આપે એવી પ્રાર્થના અને મૃગેશભાઈના આ કાર્યને આગળ ધપાવવાનો અવસર મળ્યો એ જવાબદારીને નિભાવવાની સહજતા અને સમજણ મળતી રહે એવી અભિલાષા સહ નમસ્કાર.